C 149/94
RO
Jurnalul Oficial al Uniunii Europene
28.4.2023
Marți, 18 oktombrie 2022
Amendamentul 27 Propunere de decizie Anexa I – Orientarea 6 – paragraful 5 Textul propus de Comisie
Amendamentul
Trebuie abordate disparitățile dintre bărbați și femei în materie de încadrare în muncă și de remunerare.
Statele membre trebuie să asigure egalitatea dintre femei și bărbați și o participare sporită a femeilor pe piața muncii, inclusiv prin asigurarea egalității de șanse și a celei în materie de evoluție în carieră și prin eliminarea barierelor din calea accesului la funcții de conducere la toate nivelurile procesului decizional.
Trebuie să fie asigurate egalitatea de remunerare pentru aceeași muncă sau pentru o muncă de valoare egală, precum și transparența salarială.
Trebuie promovată concilierea vieții profesionale cu viața privată și viața de familie atât pentru femei, cât și pentru bărbați, în special prin accesul la servicii de îngrijire pe termen lung și la servicii de educație și de îngrijire timpurie de calitate și la prețuri abordabile.
Statele membre trebuie să se asigure că părinții și alte persoane cu responsabilități de îngrijire au acces la concedii adecvate din motive familiale și la formule flexibile de lucru pentru a găsi un echilibru între viața profesională, de familie și cea privată, precum și să promoveze o utilizare echilibrată a acestor drepturi între femei și bărbați.
Trebuie eliminate diferențele de gen privind angajarea, remunerarea și pensiile.
Statele membre trebuie să asigure egalitatea dintre femei și bărbați și o participare sporită a femeilor pe piața muncii, inclusiv prin asigurarea egalității de șanse și a celei în materie de educație și evoluție în carieră și prin eliminarea barierelor din calea accesului la funcții de conducere la toate nivelurile procesului decizional.
Statele membre ar trebui să aplice rapid Directiva Parlamentului European și a Consiliului privind consolidarea echilibrului de gen în rândul administratorilor neexecutivi ai societăților cotate la bursă și măsuri conexe (1a).
Statele membre ar trebui vegheze ca perioadele de concediu de maternitate și concediu parental să fie valorizate în mod corespunzător atât din punctul de vedere al contribuțiilor, cât și al drepturilor de pensie, astfel încât să fie reflectată importanța creșterii generațiilor viitoare, în special în contextul unei societăți aflate în curs de îmbătrânire.
Trebuie să fie asigurate efectiv egalitatea de remunerare pentru aceeași muncă sau pentru o muncă de valoare egală în concordanță cu tratatele, de exemplu prin crearea de indici naționali de echitate salarială prin care femeile și bărbații să fie comparați în toată diversitatea lor.
Trebuie promovată concilierea vieții profesionale cu viața privată și viața de familie atât pentru femei, cât și pentru bărbați, în special prin accesul universal și efectiv la servicii de îngrijire pe termen lung și la servicii de educație și de îngrijire timpurie, precum și la repartizarea egală a responsabilităților casnice.
Statele membre trebuie să se asigure că părinții și alte persoane cu responsabi­ lități de îngrijire au acces la concedii adecvate din motive familiale și la formule flexibile de lucru pentru a găsi un echilibru între viața profesională, de familie și cea privată, precum și să promoveze o utilizare echilibrată a acestor drepturi între femei și bărbați.
În plus, ele ar trebui să asigure accesul la o formare profesională de calitate pentru personalul de îngrijire, recunoașterea calificărilor acestora și să sprijine angajatorii din sectorul serviciilor de îngrijire să găsească și să păstreze personal calificat, cu un accent special pe condiții de muncă decente.
Statele membre ar trebui să avanseze progresiv către un concediu de maternitate și de paternitate plătit integral și cu durată egală.
(1a)
Nepublicată încă în Jurnalul Oficial.